Ir- riklam għaddej qisu mhux hu , bil- flash player u x' naf jien , jalterna bejn Cannavaro jgħolli t- tazza tad- dinja , bit- tbissima solari tiegħu , u karozza Taljana li tinbiegħ daqs il- qubbajd . Nofs skrin 'il bogħod , u n- naħa fejn qed naqra dinja oħra . Sadanittant erġajna lura nilagħbu fil- grawnds qishom gaġeġ u scaffoldings , bil- barrikati kull fejn tara u numru ( żgħir ) ta' nies li jidħlu qishom sejrin għall- gwerra . Sadanittant inqatel pulizija waqt xogħlu . Sadanittant rajna xeni li jħaqquha ma' l- agħar protesti tan- no global wara li t- traġedja ta' sapporter ittieħdet bħala pretest biex b' xi mod tiġġustifika r- ribelljoni kontra min xogħlu jżomm l- ordni . Parole , parole , parole , ma tistenniex mod ieħor . Parole li għadhom friski f' moħħna għax kien biss fi Frar li għadda li smajna l- istess diskussjonijiet u qrajna l- istess artikli . Ir- riżultat huwa strixxun 10 - 100 - 1000 Raciti . Għall- ftit mill- ftit li jaqraw dan il- blogg li ma jafux , Raciti huwa kunjom il- pulizija li kien inqatel f' Catania . Dan hu l- mission statement ta' dawn in- nies . Fejn jidħol il- futbol ? X' għandha x' taqsam il- logħba ħdax kontra ħdax , ballun , referi u assistent ma' dan kollu ? Huwa fenomenu soċjali iva , u dak jirrikjedi reazzjoni mod fuq tul ta' żmien : fuq kollox edukazzjoni akkumpanjata b' miżuri ġudizzjarji . Iżda l- ħarsien tal- logħba mill- manipulazzjoni u l- istrumentalizzazzjoni tirrikjedi reazzjoni mod ieħor . Nies b' valuri ta' vjolenza assoċjati mal- logħba titfagħna fl- abbissi ta' l- oppost tal- pjaċir li suppost ittina . U jien ukoll qed inżid mal- paroli . Xi dwejjaq . Biex naqta' mill- ipokrizija tal- kuntest patetiku Taljan , kont qed nistenna bil- ħerqa l- logħba tal- Coventry . La lagħbu t- Tnejn kien ċans tajjeb biex nara logħba oħra ta' Michael Mifsud . Wasalt tard , u biex żgur ma nitlef xejn intfajt fuq is- sufan bi platt għaġin fuq ħobbi . Mhux se nkompli ngħidilkom kif sħittu ma' l- ewwel erba' furkettati . Tistgħu taraw . Missieri biex jara l- Coventry u Karl l- Arsenal . L- istess reazzjoni tiegħek kellu naħseb . jitgħallem minnha naħseb , kienet id- derby u kien entuzjast iżżejjed : ( Jien kont f' bar Irlandiż nhar it- Tnejn li għadda , għax konna qed niccelebraw is- sistema ta' l- Ewro l- ġdida li ġiet introdotta għax- xogħol ( fil- verita , ma taħdimx , iżda jekk trid kalkoli għad- drakkma Griega taf tinzerta erba' sommiet mhux ħażin ) . Naf li sakemm wasalt f' dan il- bar bil- ġakketta ta' l- Arsenal , sehibna Mike kien diga tkeċċa u Adebayor kien diga tilef ħames passes sempliċi . Fuq il- kampjonat Taljan : jien Milanist , jiddispjaċini li minbarra ħafna logħob difensiv , dan il- kampjonat tilef il- prestiġju tiegħu fost skandli ta' korruzzjoni , finanzjarji ( tiftakruh lil Cragnotti ? ? ) u issa vjolenza . Il- kampjonat Awstrijaku naħseb aktar interessanti .